ประกาศกรมการขนส่งทางบกประกาศกรมการขนส่งทางบกเรื่องกำหนดประเภทรถและวงเงินที่ผู้ได้รับใบอนุญาตประกอบการขนส่งหรือเจ้าของรถต้องจัดทำประกันภัยเพิ่มเติมจากกฎหมายว่าด้วยคุ้มครองผู้ประสบภัยจากรถพ.ศ. ๒๕๖๐ เพื่อเป็นการคุ้มครองผู้โดยสารและบุคคลภายนอกที่ประสบภัยอันเนื่องมาจากการใช้รถใช้ถนนโดยเฉพาะการใช้บริการรถโดยสารสาธารณะให้ได้รับการชดใช้ความเสียหายที่เกิดขึ้นอย่างเหมาะสมและเป็นธรรมมากยิ่งขึ้นอาศัยอำนาจตามความในข้อ ๕ ของคำสั่งหัวหน้าคณะรักษาความสงบแห่งชาติ ที่ ๑๕/๒๕๖๐ เรื่อง มาตรการเพิ่มความปลอดภัยในรถโดยสารสาธารณะลงวันที่ ๒๑ มีนาคม ๒๕๖๐ อธิบดีกรมการขนส่งทางบกออกประกาศไว้ ดังต่อไปนี้ข้อ๑ ประเภทรถดังต่อไปนี้ผู้ได้รับใบอนุญาตประกอบการขนส่งหรือเจ้าของรถต้องจัดทำประกันภัยเพิ่มเติมจากพระราชบัญญัติคุ้มครองผู้ประสบภัยจากรถพ.ศ. ๒๕๓๕(๑) รถตามกฎหมายว่าด้วยการขนส่งทางบก(ก) รถที่ใช้ในการขนส่งผู้โดยสาร ประเภทการขนส่งประจำทาง ในเส้นทางหมวด ๒ และ ๓ยกเว้นรถที่ใช้ในการขนส่งผู้โดยสารมาตรฐาน ๓ที่มีการจัดวางที่นั่งเป็นลักษณะสองแถว(ข) รถที่ใช้ในการขนส่งผู้โดยสาร ประเภทการขนส่งไม่ประจำทาง(๒) รถตามกฎหมายว่าด้วยรถยนต์(ก) รถยนต์รับจ้างบรรทุกคนโดยสารไม่เกินเจ็ดคน (รถแท็กซี่)(ข) รถยนต์รับจ้างบรรทุกคนโดยสารไม่เกินเจ็ดคน (รถสามล้อ)สำหรับรถที่ใช้ในการขนส่งผู้โดยสารประเภทการขนส่งไม่ประจำทาง ลักษณะ ๔ (รถที่บรรทุกผู้โดยสารเกินเจ็ดคนแต่ไม่เกินเก้าคน เพื่อบริการรับจ้างไปยังจุดต่าง ๆ ในบริเวณเขตเทศบาล เขตเมืองหรือเขตชุมชน ที่ได้รับอนุญาตให้ทำการขนส่ง โดยการเหมาเป็นรายเที่ยว หรือรายบุคคล) หรือรถยนต์รับจ้างบรรทุกคนโดยสารไม่เกินเจ็ดคน(รถสามล้อ) ที่จดทะเบียนในจังหวัดอื่นนอกจากกรุงเทพมหานครจะจัดทำประกันภัยตามข้อ ๒ (๒) หรือ (๔) หรือไม่ก็ได้[๑]ข้อ๒ วงเงินความคุ้มครองการจัดทำประกันภัยเพิ่มเติมจากพระราชบัญญัติคุ้มครองผู้ประสบภัยจากรถพ.ศ. ๒๕๓๕ ของรถตามข้อ ๑ ให้เป็นดังนี้(๑) รถที่ใช้ในการขนส่งผู้โดยสาร ประเภทการขนส่งประจำทาง ในเส้นทางหมวด ๒และ ๓(ก) ความเสียหายต่อชีวิตหรือร่างกายของผู้โดยสารและบุคคลภายนอกในวงเงินไม่ต่ำกว่า๓๐๐,๐๐๐ บาท สำหรับการชดใช้ค่าเสียหายต่อคนในแต่ละครั้ง(ข) ความเสียหายต่อทรัพย์สินในวงเงินไม่ต่ำกว่า ๓๐๐,๐๐๐บาท สำหรับการชดใช้ค่าเสียหายในแต่ละครั้ง(๒) รถที่ใช้ในการขนส่งผู้โดยสาร ประเภทการขนส่งไม่ประจำทาง(ก) ความเสียหายต่อชีวิตหรือร่างกายของผู้โดยสารและบุคคลภายนอกในวงเงินไม่ต่ำกว่า๓๐๐,๐๐๐ บาท สำหรับการชดใช้ค่าเสียหายต่อคนในแต่ละครั้ง(ข) ความเสียหายต่อทรัพย์สินในวงเงินไม่ต่ำกว่า ๓๐๐,๐๐๐บาท สำหรับการชดใช้ค่าเสียหายในแต่ละครั้ง(๓) รถยนต์รับจ้างบรรทุกคนโดยสารไม่เกินเจ็ดคน (รถแท็กซี่)(ก)ความเสียหายต่อชีวิตหรือร่างกายของผู้โดยสารและบุคคลภายนอกในวงเงินไม่ต่ำกว่า ๕๐,๐๐๐ บาท สำหรับการชดใช้ค่าเสียหายต่อคนในแต่ละครั้ง(ข) ความเสียหายต่อทรัพย์สินในวงเงินไม่ต่ำกว่า ๒๐๐,๐๐๐บาท สำหรับการชดใช้ค่าเสียหายในแต่ละครั้ง(๔) รถยนต์รับจ้างบรรทุกคนโดยสารไม่เกินเจ็ดคน (รถสามล้อ)(ก)ความเสียหายต่อชีวิตหรือร่างกายของผู้โดยสารและบุคคลภายนอกในวงเงินไม่ต่ำกว่า ๒๕,๐๐๐ บาท สำหรับการชดใช้ค่าเสียหายต่อคนในแต่ละครั้ง(ข) ความเสียหายต่อทรัพย์สินในวงเงินไม่ต่ำกว่า ๑๐๐,๐๐๐บาท สำหรับการชดใช้ค่าเสียหายในแต่ละครั้งข้อ๓ ผู้ได้รับใบอนุญาตประกอบการขนส่งหรือเจ้าของรถต้องจัดทำประกันภัยเพิ่มเติมจากพระราชบัญญัติคุ้มครองผู้ประสบภัยจากรถพ.ศ. ๒๕๓๕ ให้เป็นไปตามที่กำหนดในข้อ ๑ และ ๒ ในการเสียภาษีรถประจำปีครั้งถัดไปหลังจากประกาศนี้มีผลใช้บังคับทั้งนี้ สัญญาประกันภัยและกรมธรรม์ประกันภัยต้องมีระยะเวลาความคุ้มครองอย่างน้อยตลอดอายุภาษีรถข้อ ๔ ในการจดทะเบียนรถหรือเสียภาษีรถประจำปี ผู้ได้รับใบอนุญาตประกอบการขนส่งหรือเจ้าของรถต้องแสดงหลักฐานการจัดให้มีประกันภัยตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ พร้อมหลักฐานการจัดให้มีประกันภัยเพิ่มเติมตามประกาศนี้ต่อนายทะเบียนด้วยข้อ๕[๒] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑มีนาคม พ.ศ. ๒๕๖๐สนิท พรหมวงษ์อธิบดีกรมการขนส่งทางบกประกาศกรมการขนส่งทางบกเรื่อง กำหนดประเภทรถและวงเงินที่ผู้ได้รับใบอนุญาตประกอบการขนส่งหรือเจ้าของรถต้องจัดทำประกันภัยเพิ่มเติมจากกฎหมายว่าด้วยคุ้มครองผู้ประสบภัยจากรถ(ฉบับที่ ๒) พ.ศ. ๒๕๖๐[๓]ข้อ๒ ประกาศนี้ให้ใช้บังคับตั้งแต่วันประกาศเป็นต้นไปพรวิภา/ภวรรณตรี/จัดทำ๑๐ เมษายน ๒๕๖๐ปุณิกา/เพิ่มเติม๒๘ มิถุนายน๒๕๖๐นุสรา/ตรวจ๔ กันยายน ๒๕๖๐[๑] ข้อ ๑ วรรคสอง เพิ่มโดยประกาศกรมการขนส่งทางบก เรื่องกำหนดประเภทรถและวงเงินที่ผู้ได้รับใบอนุญาตประกอบการขนส่งหรือเจ้าของรถต้องจัดทำประกันภัยเพิ่มเติมจากกฎหมายว่าด้วยคุ้มครองผู้ประสบภัยจากรถ(ฉบับที่ ๒) พ.ศ. ๒๕๖๐[๒] ราชกิจจานุเบกษาเล่ม ๑๓๔/ตอนพิเศษ ๙๘ ง/หน้า ๒๗/๕ เมษายน ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๔๓ ง/หน้า ๓๓/๒๙ พฤษภาคม ๒๕๖๐